# **DECIZIA ETAPEI DE ÎNCADRARE**

## Nr. 00 din 00.00.2022

Proiect

Ca urmare a solicitării de emitere a acordului de mediu adresate de **Namib Culture SRL,** cu sediul în județul Sibiu, localitatea Sibiu, str. Aleea Biruinței, nr. 7, bl. 3, ap. 2, înregistrată la APM Salaj cu nr. 8270/09.12.2021, în baza:

* **Legii nr. 292/2018** privind evaluarea impactului anumitor proiecte publice şi private asupra mediului, și a
* **Ordonanţei de Urgenţă a Guvernului nr. 57/2007** privind regimul ariilor naturale protejate, conservarea habitatelor naturale, a florei şi faunei sǎlbatice, aprobată cu modificǎri şi completǎri prin **Legea nr. 49/2011**, cu modificările și completările ulterioare,

autoritatea competentă pentru protecţia mediului APM Sălaj decide, ca urmare a consultărilor desfăşurate în cadrul şedinţei Comisiei de Analiză Tehnică din data de 01.03.2022, că proiectul: ***Construire platformă gunoi cu bazin dejecții***, propus a fi amplasat în: județul Sălaj, sat Podișu, comuna Ileanda, FN,

***nu se supune evaluării impactului asupra mediului și nu se supune evaluării adecvate.***

Justificarea prezentei decizii:

**I. Motivele pe baza cărora s-a stabilit necesitatea neefectuării *evaluării impactului asupra mediului* sunt următoarele:**

**a).** Proiectul intră sub incidenţa Legii nr. 292/2018 privind evaluarea impactului anumitor proiecte publice şi private asupra mediului, fiind încadrat în anexa nr. 2, la pct. 10 lit. a) – proiecte de dezvoltare a unităților/zonelor industriale;

- autorităţile reprezentate în comisia de analiză tehnică nu au avut obiecţii/observaţii în ceea ce priveşte proiectul în cauză în urma transmiterii punctelor de vedere;

- prezenta solicitare a fost mediatizată prin publicare anunţ în ziarul Graiul Sălajului, afişare şi înregistrare anunţ la sediul Primăriei Comunei Ileanda, precum şi la sediul şi pe pagina de internet a APM Sălaj, iar proiectul de Decizie etapă de încadrare a fost postat pe pagina de internet a APM Sălaj;

- în urma mediatizării nu au fost înregistrate observaţii/obiecţii din partea publicului privind proiectul în cauză;

- în  urma analizării caracteristicilor proiectului (mărime, producţia de deşeuri, emisii poluante, riscul de accidente), a localizării şi caracteristicilor impactului potenţial, s-a stabilit că realizarea acestuia nu va  avea  un impact semnificativ asupra calităţii factorilor de mediu;

**b) Caracteristicile proiectului:**

***b1) dimensiunea şi concepţia întregului proiect:*** Prin acest proiect se propune construirea unei platforme de gunoi cu bazin dejecții, unde se va depozita gunoiul de grajd rezultat din adăpostul de bovine, care adăpostează 50 capete, pe perioada de fermentare. Accesul la amplasament se va realiza direct din drumul public.

Suprafața totală a terenului conform CF este de 5.652 mp, suprafața construită propusă: 260 mp, platformă gunoi: 185.18 mp, bazin dejecții: 4.08 mp, total A (utilă): 189.26 mp.

|  |  |  |
| --- | --- | --- |
| Nr. pct | Coordonate STEREO 70 | |
| X | Y |
| 1  2  3  4  5  6  7 | 647701.404  647542.706  647543.507  647389.747  647392.789  647711.044  647707.737 | 393246.240  393243.270  393225.365  393221.476  393212.434  369322.847  393229.520 |
|  | S = 5652 mp | |

Beneficiarul deține deja un adăpost de bovine, construit pe parcela cu nr. cad. 50086, din vecinătatea proiectului, la cca. 10 metri de platforma propusă. Bălegarul produs de vacile din adăpostul alăturat, se adună cu ajutorul unui tractor cu cupă, și se depozitează pe platforma betonată, ce are o capacitate de depozitare de cca. 277,5 mc.

Platforma de gunoi cu bazin dejecții se va realiza cu o bază din beton armat și pereți din beton armat cu înălțimea de 1,50 m, și deschisă pe o latură, având o capacitate de cca. 277,5 mc. Gunoiul se păstrează în aceste platforme îndesat, acoperit cu un strat de pământ 15 - 20 cm grosime. Fundul platformei va avea o înclinare de cca. 2-3% spre una din marginile platformei, unde printr - un canal se colectează mustul de gunoi rezultat în timpul fermentării care se colectează în bazinul de dejecții propus.

Într-un capăt al platformei se realizează bazinul de dejecții subteran cu o adâncime de 1,50 m și o capacitate de 20 mc. Pereții bazinului au o grosime de 30 cm și se vor hidroizola cu o folie bituminoasă termosudabilă, protejată de o membrană HDPE, pentru evitarea infiltrațiilor în pământ și în apele freatice. Placa ce constituie fundul bazinului va avea o grosime de 15 cm, se va hidroizola împotriva infiltrațiilor din pământ cu folie bituminoasă termosudabilă protejată de un strat de mortar de ciment cu grosimea de 2-3 cm. Bazinul asigură stocarea dejecțiilor lichide colectate din adăpostul de animale și a mustului de gunoi rezultat în timpul fermentării.

Bălegarul stocat pe o perioadă pe platforma betonată se fermentează și se transportă pe terenurile agricole. Cantitatea de bălegar rezultat de la numărul de vaci și vițele preconizată este de cca. 400 tone/6 luni. Cantitatea de bălegar este și în funcție de felul așternutului folosit și de furajarea animalelor. Urina stocată în bazinul de dejecții de pe platforma de gunoi se estimează la cca. 20 mc/lună și se va împraștia pe hotar pe terenuri agricole.

Pentru 50 bovine au rezultat următoarele date conform datelor obținute din “*Calculatorul Cod Bune Practici Agricole*”:

|  |  |  |  |
| --- | --- | --- | --- |
| Specia | Nr. | Cantitatea de dejecții rezultată în 24 ore/kg/cap | Cantitatea totală de dejecții tone/an/cap |
| Bovine | 50 | 156,65 | 57,18 |
| Total |  |  | 57,18 |

Perioada de stocare a gunoiului va fi de 6 luni, acesta urmând a se transporta pe teren de 2 ori pe an.

**b2)** ***cumularea cu alte proiecte existente şi/sau aprobate:*** lucrările necesare realizării proiectului nu se suprapun cu alte proiecte existente sau planificate în zonă;

**b3)*utilizarea resurselor naturale, în special a solului, a terenurilor, a apei şi a biodiversităţii***: se vor utiliza agregate de râu (nisip), balast și apă în cantități variabile;

**b4)** ***cantitatea şi tipurile de deşeuri generate/gestionate:*** Gestionarea deșeurilor, atât pe timpul execuției cât și în perioada de funcționare se va realiza conform Ordonanței de urgență nr. 92/2021 privind regimul deşeurilor.

În perioada de execuţie a proiectului și după realizarea proiectului vor rezulta deşeuri care, vor fi colectate selectiv și se vor valorifica/elimina numai prin operatori economici autorizați.

**b5)** ***poluarea şi alte efecte negative:*** se vor respecta limitele prevăzute de normele în vigoare. *Având în vedere că titularul proiectului a prevăzut măsuri și condiții pentru emisii în atmosferă, gestionarea deșeurilor rezultate, realizarea proiectului va conduce la efecte negative nesemnificative atât pe durata proiectului, cât și după realizarea lui.*

**b6)** ***riscurile de accidente majore şi/sau dezastre relevante pentru proiectul în cauză, inclusiv cele cauzate de schimbările climatice, conform informaţiilor ştiinţifice:*** nu este cazul, proiectul nu intră sub incidenţa legislaţiei privind controlul activităţilor care prezintă pericole de accidente majore în care sunt implicate substanţe periculoase;

**b7)*riscurile pentru sănătatea umană - de ex., din cauza contaminării apei sau a poluării atmosferice:***

Se vor lua toate măsurile necesare să fie respectate toate prevederile legilor în vigoare, atât pe timpul execuției lucrărilor, cât și pe timpul funcționării construcției.

***Măsuri generale pentru protecția factorilor de mediu:***

* respectarea întocmai a tehnologiei de execuție;
* respectarea limitei amplasamentului, a proiectului din documentaţiile avizate;
* alimentarea cu carburanţi, întreţinerea și repararea utilajelor, mijloacelor de transport utilizate se va efectua la unități specializate și amenajate în acest scop;
* în perimetrul de lucru nu vor fi depozite carburanți, lubrifianţi, deşeuri sau alte materiale periculoase, inflamabile sau nocive;
* personalul care lucrează în executarea lucrărilor va fi instruit și din normele de protecţie a mediului;
* încadrarea emisiilor de poluanți în atmosferă de la mijloacelele de transport în limitele maxime admise;
* monitorizarea mediului în conformitate cu legislația în vigoare;

***Măsuri pentru protecția factorului de mediu aer:***

* utilizarea de echipamente de lucru nepoluante, performante, moderne, în stare tehnică bună;
* organizarea operațiilor de transport materiale astfel încât să se evite supraaglomerarea cu mijloace de transport și implicit poluarea cu gaze de eșapament;
* se va respecta prevederile legislației în vigoare;

***Măsuri pentru protecția factorului de mediu sol și subsol:***

* se va asigura controlul strict al transportului betonului, cu autovehicule, pentru prevenirea deversarilor accidentale pe traseu;
* depozitarea materialelor de construcție și a solului excavat se va face în zone special amenajate pe amplasament, fără a se afecta circulația în zona lucrărilor;
* alimentarea cu carburanți a mijloacelor de transport se va face de la stații de distribuție carburanți autorizate, iar opentru utilaj alimentarea se va face numai cu respectarea tuturor normelor de protecția mediului;
* se interzice poluarea solului cu carburanți, uleiuri uzate în urma operațiilor de staționare, aprovizionare, depozitare sau alimentare cu comubistibili a utilajelor și a mijloacelor de transport sau datorită funcționării necorespunzătoare a acestora;
* se va asigura colectarea selectivă a deșeurilor rezultate în urma lucrărilor, depozitarea și eliminarea acestora, în funcție de natura lor, se va face prin firme specializate, conform prevederilor în vigoare;
* vor fi evitate lucrările care pot duce la degradări ale rețelelor supraterane sau subterane existente în zonă;
* măsurile enumerate pentru protecția calității aerului și apelor de suprafață și subterane se constituie de asemenea măsuri de protecție a calității solului;

***Măsuri pentru protecția factorului de mediu apă de suprafață și subterană:***

* se va respecta strict proiectul de execuție aprobat;
* evitarea pierderilor de produse petroliere (motorină, ulei) de la mașini/utilaje, care prin precipitații sau spălări pot să ajungă în pânza de apă freatică;
* apele uzate produse în perioada de construire sunt cele menajere provenite de la personalul angajat în construcții. În acest scop se va monta o toaletă ecologică lângă frontul de lucru.Toaletele ecologice vor fi vidanjate ori de câte ori este nevoie, de firme specializate;
* platforma pentru stocarea gunoiului de grajd se constitue ca o suprafață impenetrabilă, realizată din beton, pe care se depozitează gunoiul de grajd și care protejează sursele de apă și solul împotriva poluării cu nutrienți proveniți din depozitarea gunoiului de grajd;
* prin închiderile realizate nu se permite împrăștierea acestuia iar prin intermediul șantului colector mustul de gunoi este preluat într-un bazin colector;

***Măsuri pentru protecția așezărilor umane:***

* în cadrul proiectului de investiție, nu se întrevăd efecte negative asupra stării de sănătate a populaţiei. De asemenea, în timpul procedeelor nu sunt manipulate substanţe toxice sau periculoase, iar maşinile - utilajele care vor participa la realizarea investiției nu prezintă vreun risc semnificativ de producere de accidente majore sau avarii în exploatare;
* în zonă nu există obiective de interes public, monumente istorice și de arhitectură, zone de interes tradițional, diverse așezăminte, etc., care să fie afectate prin lucrările propuse, sau care și necesită protecţie;

***Lucrări de organizare de șantier***:

Sunt propuse următoarele lucrări:

* realizarea unui access carosabil pentru accesul auto (utilaje, camioane tonaj greu);
* amenajarea unei cabine W.C. ecologică;
* amenajarea unui atelier și a unui depozit – baracă pentru depozitarea diverselor materiale necesare organizarii de santier;
* realizarea branșamentelor și racordurilor provizorii pentru instalații electrice, instalații de alimentare cu apă - canal, în vederea executării lucrărilor de organizare de șantier, inclusiv iluminatul șantierului pe timp de noapte;

Construcțiile provizorii de șantier vor avea o structură metalică și vor fi montate pe plăci prefabricate din beton, așezate pe un strat de balast de 35 cm grosime.

Lucrările de execuție se vor desfășura fără afectarea domeniului public exterior parcelei studiate și numai cu personalul calificat; construcțiile (baracamentele) și echipamentele provizorii necesare executării lucrărilor se vor amplasa în interiorul incintei.

Pentru protectia mediului inconjurator se vor respecta prevederile actelor normative cu privire la organizarea de șantier, depozitarea combustibililor, materialelor de construcții în locuri special amenajate. La executarea lucrărilor se vor folosi numai utilaje și mjijloace de transport ce corespund din punct de vedere tehnic în vederea evitării poluării mediului cu noxe sau materiale de construcție în vrac. Se va asigura managementul corespunzător al deșeurilor.

Contractantul lucrărilor de execuție este responsabil și are obligația să asigure construirea spațiilor necesare activității de supraveghere a execuției, realizării lucrărilor de construcții-montaj și testare precum și pentru depozitarea materialelor necesare realizării investiției.

Lucrările de execuție se vor desfășura fără afectarea parcelelor învecinate și numai cu personal calificat.

**c). Amplasarea proiectelor:**

**c1)** ***utilizarea actuală şi aprobată a terenurilor:*** conform certificatului de urbanism nr. 28 din 15.11.2021 emis de Primăria Comunei Ileanda, imobilul este situat în extravilanul localității Podișu, conform P.U.G. – ului din localitate. Terenul în suprafață de 5652 mp se află în proprietatea Namib Culture SRL, conform extrasului CF 51296. Pe teren sunt amplasate construcții pentru zootehnie și agricultură.

**c2) *bogăţia, disponibilitatea, calitatea şi capacitatea de regenerare relative ale resurselor naturale, inclusiv solul, terenurile, apa şi biodiversitatea, din zonă şi din subteranul acesteia:*** - nu este cazul. Resursele naturale, inclusiv solul, terenurile, apa şi biodiversitatea din zonă și din subteranul acesteia nu sunt limitate sau nu au disponibilitate redusă în zona analizată, astfel prin realizarea proiectului impactul va fi nesemnificativ asupra utilizării resurselor naturale;

**c3) *capacitatea de absorbţie a mediului natural, acordându-se o atenţie specială următoarelor zone:***

* zone umede, zone riverane, guri ale râurilor: nu este cazul;
* zone costiere şi mediul marin: nu este cazul;
* zonele montane şi forestiere: nu este cazul;
* arii naturale protejate de interes naţional, comunitar, internaţional: nu este cazul;
* zone clasificate sau protejate conform legislaţiei în vigoare: situri Natura 2000 desemnate în conformitate cu legislaţia privind regimul ariilor naturale protejate, conservarea habitatelor naturale, a florei şi faunei sălbatice; zonele prevăzute de legislaţia privind aprobarea Planului de amenajare a teritoriului naţional - Secţiunea a III-a - zone protejate, zonele de protecţie instituite conform prevederilor legislaţiei din domeniul apelor, precum şi a celei privind caracterul şi mărimea zonelor de protecţie sanitară şi hidrogeologică: nu este cazul;
* zonele în care au existat deja cazuri de nerespectare a standardelor de calitate a mediului prevăzute de legislaţia naţională şi la nivelul Uniunii Europene şi relevante pentru proiect sau în care se consideră că există astfel de cazuri: nu este cazul;
* zonele cu o densitate mare a populaţiei: nu este cazul;
* peisaje şi situri importante din punct de vedere istoric, cultural sau arheologic: nu este cazul;

**d). Tipurile şi caracteristicile impactului potenţial:**

d1) importanţa şi extinderea spaţială a impactului - de exemplu, zona geografică şi dimensiunea populaţiei care poate fi afectată: - punctual pe perioada de execuţie. *Conform criteriilor stabilite la punctul b). și c).* *semnificația/importanța impactului asupra factorilor de mediu va fi minoră, nesemnificativă, iar extinderea spațială a impactului va fi locală.*

d2) natura impactului: - *redusă, pe perioada de execuţie şi funcţionare.*

d3) natura transfrontalieră a impactului: - nu este cazul; *amplasamentul proiectului nu se află în apropierea graniței cu alte țări, proiectul nu va influența calitatea aerului înconjurător al altei țări sau nu va genera emisii în ape care se genereze efecte pe teritoriul altui stat.*

d4) intensitatea şi complexitatea impactului: - va fi mică pe perioada de execuţie şi funcţionare;

d5) probabilitatea impactului - redusă, în condiţiile exploatării instalaţiilor în conformitate cu procedurile de lucru şi respectării măsurilor de reducere a impactului asupra factorilor de mediu propuse prin proiect. *Având în vedere natura materialelor utilizate în realizarea proiectului, probabilitatea apariţiei unor evenimente care să genereze un impact negativ asupra factorilor de mediu este foarte redusă*.

d6) debutul, durata, frecvenţa şi reversibilitatea preconizate ale impactului: - perioada de expunere va fi redusă, întrucât poluanţii se vor manifesta doar pe amplasamentul unde au loc lucrări de execuţie. În perioada de execuţie a proiectului durata și frecvența impactului asupra factorilor de mediu va fi temporar și pe termen scurt. Pe măsura realizării lucrărilor şi închiderii fronturilor de lucru, calitatea factorilor de mediu afectaţi va reveni la parametrii iniţiali;

d7) cumularea impactului cu impactul altor proiecte existente şi/sau aprobate: *nu este cazul;*

d8) posibilitatea de reducere efectivă a impactului: *nu este cazul, respectarea legislației în vigoare și respectarea condițiilor din prezenta Decizie etapă de încadrare.*

**II. Motivele pe baza cărora s-a stabilit necesitatea neefectuării *evaluării adecvate* sunt următoarele:**

- proiectul propus intră sub incidenţa art. 28 din O.U.G. nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, aprobată cu modificări şi completări prin Legea nr. 49/2011, cu modificările şi completările ulterioare, deoarece amplasamentul proiectului, conform coordonatelor Stereo 70 prezentate în documentaţie, amplasamentul proiectului se suprapune pe suprafața *Ariei Speciale de Protecție Avifaunistică – Cursul Mijlociu al Someşului ROSPA0114*;

- proiectul nu va avea un impact semnificativ asupra obiectivelor de conservare a sitului ROSPA0114 Aria Specială de Protecție Avifaunistică - Cursul Mijlociu al Someșului, dacă vor fi respectate măsurile de limitare a impactului asupra mediului prevăzute în memoriul de prezentare al proiectului și în *Avizul favorabil nr. 4/ST SJ/04.03.2022, eliberat de Agentia Naționala pentru Arii Naturale Protejate Serviciul Teritorial Sălaj*;

- din documentația depusă de titular rezultă că proiectul nu duce la fragmentarea habitatelor de interes comunitar, nu are impact negativ asupra factorilor care determină menținerea stării favorabile de conservare a ariilor naturale protejate, nu produce modificări ale dinamicii relațiilor care definesc structura și funcția ariilor naturale protejate;

- din analiza listei de control pentru etapa de încadrare nu rezultă un impact semnificativ asupra sitului;

- respectarea măsurilor si condiţiilor de realizare a proiectului în conformitate cu ***Avizul favorabil nr. 4/ST SJ/04.03.2022****, eliberat de Agentia Naționala pentru Arii Naturale Protejate Serviciul Teritorial Sălaj*:

1. se vor respecta măsurile de limitare a impactului asupra speciilor de interes comunitar care fac obiectul desemnării ariei naturale protejate ROSPA0114 Cursul Mijlociu al Someșului, propuse în memoriul de prezentare;

2. materialele necesare pe perioada execuției lucrărilor vor fi depozitate numai în locuri special amenajate, astfel încât să se asigure protecția factorilor de mediu;

3. depozitarea materialelor de construcţie și amenajările de şantier se vor face astfel încât impactul să se limiteze la suprafaţa amplasamentului proiectului;

4. refacerea solului în zonele unde acesta a fost afectat de lucrări de excavare, depozitare de materiale, staționare de utilaje, în scopul redării în circuit la categoria de folosință inițială;

5. se vor respecta prevederile art. 33 alin. (1) și (2) din OUG nr. 57/2007 privind regimul ariilor naturale protejate, conservarea habitatelor naturale, a florei și faunei sălbatice, aprobată cu modificări și completări prin Legea nr. 49/2011, cu modificările și completările ulterioare; pentru toate speciile de păsări protejate sunt interzise:

* uciderea sau capturarea intenţionată indiferent de metoda utilizată;
* deteriorarea, distrugerea şi/sau culegerea intenţionată a cuiburilor sau ouălor din natură;
* culegerea ouălor din natură şi păstrarea acestora chiar dacă sunt goale;
* perturbarea intenţionată, în special în perioada de reproducere, de creştere şi migraţie;
* deţinerea exemplarelor din speciile pentru care sunt interzise vânarea şi capturarea;
* comercializarea, deţinerea şi/sau transportul în scopul comercializării în stare vie ori moartă sau a oricăror părţi provenite de la speciile protejate.

6. activitățile specifice se vor desfășura în conformitate cu prevederile Directivei 147/CE 30 Noiembrie 2009 – privind conservarea păsărilor sălbatice identificate pe teritoriul sitului ROSPA 0114 - Cristel de câmp (Crex crex), ciocârlie de pădure (Lullula arborea), ghionoaie sură (Picus canus), ciocănitoare de stejar (Dendrocopus medius), sfrâncioc roșiatic (Lanius collurio), sfrâncioc cu fruntea neagră (Lanius minor), viespar (Pernis apivorus), acvilă mică (Hieraaetus pennatus);

7. se vor respecta prevederile ordonanței de urgență nr. 92 din 19 august 2021 privind regimul deșeurilor;

8. personalul angajat va fi instruit cu privire la faptul că lucrările aferente proiectului se desfășoară în aria naturală protejată ROSPA0114 Cursul Mijlociu al Someșului, cu precădere asupra măsurilor și responsabilităților ce le revin;

9. în cazul unor accidente/intervenții care produc prejudicii obiectivelor de conservare sau integrității sitului ROSPA0114 Aria Specială de Protecție Avifaunistică - Cursul Mijlociu al Someșului, se vor demara lucrări de restaurare ce vor fi avizate de administrator/custode – ANANP, toate cheltuielile aferente lucrărilor de restaurare intră în obligația celui care a produs prejudiciul;

**III.** Proiectul propus **nu intră** sub incidenţa prevederilor art. 48 şi 54 din Legea apelor nr. 107/1996, cu modificările şi completările ulterioare;

***Caracteristicile proiectului şi/sau condiţiile de realizare a proiectului:***

* Respectarea condițiilor din ***Avizul favorabil nr. 4/ST SJ/04.03.2022, eliberat de Agentia Naționala pentru Arii Naturale Protejate Serviciul Teritorial Sălaj***, care face parte integrantă din prezenta decizie.
* Respectarea prevederilor art. 20 alin. (1) din Legea nr. 292/2018: "*În situaţia în care, după emiterea acordului de mediu şi înaintea obţinerii aprobării de dezvoltare, proiectul a suferit modificări, titularul proiectului este obligat să notifice în scris autoritatea competentă pentru protecţia mediului emitentă cu privire la aceste modificări*."
* În cadrul organizării de şantier, după caz, precum şi pe durata execuţiei lucrărilor se vor lua toate măsurile necesare pentru evitarea poluării factorilor de mediu sau prejudicierea stării de sânătate sau confort a populaţiei, fiind obligatoriu să se respecte normele, standardele şi legislaţia privind protecţia mediului, în vigoare;
* Colectarea deşeurilor rezultate pe durata execuţiei lucrărilor şi depozitarea/ valorificarea acestora cu respectarea prevederilor legislaţiei privind regimul deşeurilor.
* Respectarea prevederilor actelor/avizelor emise de alte autorităţi pentru prezentul proiect.
* Respectarea prevederilor Ord. 119/2014, cu modificările ulterioare, privind nivelul de zgomot.
* Interzicerea depozitării direct pe sol a deşeurilor sau a materialelor cu pericol de poluare.
* Luarea tuturor măsurilor de prevenire eficientă a poluării, care să asigure că nicio poluare importantă nu va fi cauzată.
* Evitarea producerii de deșeuri și, în cazul în care aceasta nu poate fi evitată, valorificarea lor, iar în caz de imposibilitate tehnică și economică, luarea măsurilor pentru neutralizarea și eliminarea acestora, evitându-se sau reducându-se impactul asupra mediului.
* Prevenirea accidentelor și limitarea consecințelor acesora.
* Se vor lua toate măsurile necesare pentru a preveni producerea de pulberi (praf) în toate fazele proiectului.
* Să supravegheze desfășurarea activității, astfel încât să nu se producă fenomene de poluare.
* Se interzice depozitarea pe amplasament de substanțe și preparate periculoase.
* Menținerea în stare de curățenie a spațiului destinat implementării proiectului, fără depozitări necontrolate de deșeuri.
* Respectarea OUG 92/2021, privind regimul deșeurilor.
* Asigurarea refacerii mediului în toată zona de implementare a proiectului.
* Se impune respectarea cu strictețe a amplasamentului, fără extinderi sau modificări ulterioare.
* În cazul producerii unui prejudiciu, titularul activității suportă costul pentru repararea prejudiciului și înlătură urmările produse de acesta, restabilind condițiile anterioare producerii prejudiciului, potrivit principiului ”poluatorul plătește”.
* Conform art. 43, alin. 3-4 din anexa. nr. 5 la procedură, din Legea nr. 292/2018 *privind evaluarea impactului anumitor proiecte publice şi private asupra mediului*: (3) La finalizarea proiectelor publice şi private care au făcut obiectul procedurii de evaluare a impactului asupra mediului, autoritatea competentă pentru protecţia mediului care a parcurs procedura verifică respectarea prevederilor deciziei etapei de încadrare sau a acordului de mediu, după caz; (4) Procesul-verbal întocmit în situaţia prevăzută la alin. (3) se anexează şi face parte integrantă din procesul-verbal de recepţie la terminarea lucrărilor.

Prezenta decizie este valabilă pe toată perioada de realizare a proiectului, iar în situaţia în care intervin elemente noi, necunoscute la data emiterii prezentei decizii, sau se modifică condiţiile care au stat la baza emiterii acesteia, titularul proiectului are obligaţia de a notifica autoritatea competentă emitentă.

    Orice persoană care face parte din publicul interesat şi care se consideră vătămată într-un drept al său ori într-un interes legitim se poate adresa instanţei de contencios administrativ competente pentru a ataca, din punct de vedere procedural sau substanţial, actele, deciziile ori omisiunile autorităţii publice competente care fac obiectul participării publicului, inclusiv aprobarea de dezvoltare, potrivit prevederilor Legii contenciosului administrativ nr. 554/2004, cu modificările şi completările ulterioare.

    Se poate adresa instanţei de contencios administrativ competente şi orice organizaţie neguvernamentală care îndeplineşte condiţiile prevăzute la art. 2 din Legea nr. 292/2018 privind evaluarea impactului anumitor proiecte publice şi private asupra mediului, considerându-se că acestea sunt vătămate într-un drept al lor sau într-un interes legitim.

    Actele sau omisiunile autorităţii publice competente care fac obiectul participării publicului se atacă în instanţă odată cu decizia etapei de încadrare, cu acordul de mediu ori, după caz, cu decizia de respingere a solicitării de emitere a acordului de mediu, respectiv cu aprobarea de dezvoltare sau, după caz, cu decizia de respingere a solicitării aprobării de dezvoltare.

    Înainte de a se adresa instanţei de contencios administrativ competente, persoanele prevăzute la art. 21 din Legea nr. 292/2018 privind evaluarea impactului anumitor proiecte publice şi private asupra mediului au obligaţia să solicite autorităţii publice emitente a deciziei prevăzute la art. 21 alin. (3) sau autorităţii ierarhic superioare revocarea, în tot sau în parte, a respectivei decizii. Solicitarea trebuie înregistrată în termen de 30 de zile de la data aducerii la cunoştinţa publicului a deciziei.

    Autoritatea publică emitentă are obligaţia de a răspunde la plângerea prealabilă prevăzută la art. 22 alin. (1) în termen de 30 de zile de la data înregistrării acesteia la acea autoritate.

    Procedura de soluţionare a plângerii prealabile prevăzută la art. 22 alin. (1) este gratuită şi trebuie să fie echitabilă, rapidă şi corectă.

Prezenta decizie poate fi contestată în conformitate cu prevederile Legii nr. 292/2018 privind evaluarea impactului anumitor proiecte publice şi private asupra mediuluişi ale Legii contenciosului administrativ nr. 554/2004, cu modificările şi completările ulterioare.

Prezentul act nu exonerează de răspundere titularul, proiectantul si/sau constructorul în cazul producerii unor accidente în timpul execuţiei lucrărilor sau exploatării acestora.

**DIRECTOR EXECUTIV**

**dr. ing. Aurica GREC**

Şef serviciu Avize, Acorduri, Autorizații,

ing. Gizella Balint

Întocmit, Responsabil biodiversitate,

cons. Hajnalka Mate – György cons. Claudiu Fodor